అబద్ద్ధంతో మొదలయ్యే ‘లై’సినిమాను ప్రేక్షకులు ఆదరిస్తారనే నమ్మకం ఉందన్న నితిన్తిరుపతి: తన గత చిత్రాలకన్నా ‘లై’ సినిమా పూర్తి భిన్నంగా ఉంటుందని నటుడు నితిన్ అన్నారు. ఈ సినిమా అబద్ధంతో మొదలవుతున్నందున ‘లై’ అనే పేరు పెట్టినట్లు తెలిపారు. ఆయన హీరోగా నటించిన లై చిత్రం శుక్రవారం విడుదల కానుంది. ఈ క్రమంలో ఆ చిత్ర బృందం బుధవారం సాయంత్రం తిరుపతికి విచ్చేసింది. ఈ సందర్భంగా మీడియా సమావేశంలో నితిన్ మాట్లాడుతూ.. ‘అ ఆ’ చిత్రం తర్వాత ప్రేక్షకులు తనపై అపార నమ్మకం పెట్టుకున్నారన్నారు. ఖర్చుకు వెనుకాడకుండా నిర్మాతలు లై సినిమాను భారీగా తీశారని చెప్పారు. దర్శకుడు హనురాఘవపూడి, నిర్మాత గోపి అచంట లేకపోతే ఈ సినిమా లేదన్నారు. ఈ సినిమా అశ్లీలతకు తావులేకుండా చక్కని ఫ్యామిలీ ఎంటర్టైనర్గా రూపొందినట్లు చెప్పారు.చాలా ఏళ్ల తర్వాత ప్రముఖ నటుడు అర్జున్తో కలిసి తాను ఈ చిత్రంలో పనిచేయడం ఎంతో ఆనందంగా ఉందన్నారు. ఈ చిత్రంలో ఆయనది చాలా పవర్ఫుల్ పాత్ర అన్నారు. యూఎస్ఏలో 75 రోజుల పాటు షూటింగ్ జరిగిందని, వెగాస్ కేసినోలో కాస్ట్లీ ఎపిసోడ్స్కు రోజుకు రూ.25 లక్షలు చెల్లించే వాళ్లమని తెలిపారు. మణిశర్మ సంగీతం సినిమాకు హైలెట్ అవుతుందని, ఈనెల 11న విడుదలయ్యే సిని మాను ప్రేక్షకులు ఆదరిస్తారనే నమ్మకం ఉందన్నారు. నటి మేఘా ఆకాష్ పాత్ర చాలా బావుంటుందని, తమ ఇద్దరి మధ్య సన్నివేశాలు బాగా వచ్చాయన్నారు. తన మొదటి చిత్రం చిత్తూరు, పాకాల, తిరుపతిలో చిత్రీకరించారని, ఈ ప్రాంతం తనకు చాలా సెంటిమెంట్ అన్నారు. నిర్మాతలు, దర్శకుడు, తోటి నటులు సహకారం మరువలేనిదని నటి మేఘా ఆకాష్ అన్నారు. కేరెక్టర్ ఆర్టిస్టు మధుసూదన్, నిర్మాత గోపి ఆచంట మాట్లాడారు. చిత్ర బృందాన్ని ఎన్వీఆర్ ఫిలిమ్స్ ప్రతినిధులు ఈశ్వరయ్య, రవిశంకర్యాదవ్ సన్మానించారు.
abadddhamtho modalayye ‘lai’sinimaanu prekshakulu aadaristaarane nammakam undanna nitintirupati: tana gatha chitralakanna ‘lai’ sinima puurti bhinnamgaa untundani natudu nitin annaru. ee sinima abaddhamtho modalavutunnanduna ‘lai’ ane paeru pettinatlu telipaaru. aayana heeroga natinchina lai chitram sukravaaram vidudala kaanundi. ee kramamlo aa chitra brundam budhavaaram saayantram tirupatiki vichesindi. ee sandarbhamgaa media samavesamlo nitin maatlaadutuu.. ‘a aa’ chitram tarvaata prekshakulu tanapai apara nammakam pettukunnarannaru. kharchuku venukadakunda nirmaatalu lai sinimaanu bhariga teesaarani cheppaaru. darsakudu hanuraghavapudi, nirmaata gopi achanta lekapothe ee sinima ledannaru. ee sinima aslilataku tavulekunda chakkani famili entertainerga roopondinatlu cheppaaru.chala ella tarvaata pramukha natudu arjuntho kalisi taanu ee chitramlo panicheyadam entho aanandamgaa undannaaru. ee chitramlo aayanadi chala powerful paatra annaru. usalo 75 rojula paatu shooting jarigindani, vegas kesinolo castley episodsku rojuku roo.25 lakshalu chellinche vaallamani telipaaru. manisarma sangeetam sinimaaku hylet avutundani, eenela 11na vidudalayye sini maanu prekshakulu aadaristaarane nammakam undannaaru. nati megha aakash paatra chala bavuntundani, tama iddari madhya sannivesaalu baga vachaayannaaru. tana modati chitram chitturu, paakaala, tirupatilo chitreekarinchaarani, ee praantam tanaku chala centiment annaru. nirmaatalu, darsakudu, thoti natulu sahakaaram maruvalenidani nati megha aakash annaru. carector artistu madhusudan, nirmaata gopi aachanta matladaru. chitra brundaanni nvr fillims pratinidhulu eshwarayya, ravisankaryadav sanmaaninchaaru.